open-index/open-wikipedia-markdown huggingface dataset:
Հայոց ազգային խորհուրդ (1917-1918)

**Հայոց ազգային խորհուրդ** (ՀԱԽ, կոչվում է նաև Արևելահայ ազգային խորհուրդ), հաջորդել է 1912 թվականի հոկտեմբերից Թիֆլիսում գործող Ազգային Բյուրոյին։ ՀԱԽ-ի ստեղծման նախապատրաստական աշխատանքներն սկսվել են 1916 թվականին, երբ մի շարք հայ քաղաքական կուսակցություններ ու հասարակական հոսանքներ հանդես եկան համազգային մի մարմին ստեղծելու նախաձեռնությամբ։
 
## Ստեղծման պատմություն
Ռուսաստանի ազգային բոլոր երկրամասերում քաղաքական հասարակական ուժերը ստեղծում էին տարաբնույթ կազմակերպություններ, որոնք իրենց ձեռքն էին վերցնում ազգային կյանքի տնօրինումը։ Այս ամենից հետ չմնացին նաև հայերը :

Արևելահայերի ներկայացուցչական համաժողովը՝ Հայոց համազգային համախորհրդակցությունը, տեղի ունեցավ Թիֆլիսում 1917 թվականի սեպտեմբերի 29-ից մինչև հոկտեմբերի 13-ը։ Մասնակցում էին քաղաքական և հասարակական տարբեր կազմակերպությունների 228 պատգամավորներ, որոնց կեսից ավելին դաշնակցականներ էին։ Բազմազան էր քննարկված հարցերի շրջանակը՝ ճակատի պաշտպանության, ճակատի պաշտպանության, պարենային, փախստականության գործերի, Հարավային Կովկասում ինքնակառավարման մարմինների՝ զեմստվոների հաստատման մասին և այլն։

Համախորհրդակցության ավարտից հետո ձևավորվեց 35 անդամներից կազմված օրենսդիր մարմին՝ Ազգային ժողով։ Վերջինս իր կազմից ընտրեց 15 հոգուց կազմված գործադիր մարմին՝ Հայոց ազգային խորհուրդ։
 
Հայոց ազգային խորհուրդը կազմված էր 15 անդամից՝ 6 դաշնակցական (Ավետիս Ահարոնյան, Աբրահամ Գյուլխանդանյան, Ռուբեն Տեր-Մինասյան, Խաչատուր Կարճիկյան, Նիկոլ Աղբալյան, Կորյուն Ղազարյան), 2 սոցիալիստ-հեղափոխական (Հովհաննես Տեր-Օհանյան, Լևոն Աթաբեկյան), 1 հնչակյան (Ղազար Տեր-Ղազարյան), 1 մենշևիկ (Արամայիս Երզնկյան), Հայ ժողովրդական կուսակցության 2 ներկայացուցիչ (Սամսոն Հարությունյան, Հարություն Այվազյան) և 3 անկուսակցական (Տիգրան Բեկզադյան, Ստեփան Մամիկոնյան, Պետրոս Զաքարյան)։ Բոլշևիկները չմասնակցեցին համագումարին, հանդես եկան համագումարի և նրա ընտրած ՀԱԽ-ի դեմ, որի նախագահը գրող և հասարակական-քաղաքական գործիչ Ավետիս Ահարոնյանն էր։

ՀԱԽ-ի առաջին կոչում նշվում էր. «Ազգային խորհուրդը ստանձնում է ազգային բոլոր գործերի գերագույն ղեկավարությունը որպես գործադիր մարմին»։ Ազգային խորհուրդն ուներ իր բաժինները կամ կոմիսարիատները՝ զինվորական, գաղթականական, դպրոցական, բժշկական։ ՀԱԽ-ի զինվորական միությունն ստեղծեց Հայկական ազգային կորպուս՝ գեներալ Թովմաս Նազարբեկովի (Նազարբեկյան) գլխավորությամբ, որն ստանձնեց Հայաստանի պաշտպանությունը 1918 թվականի ծանր ժամանակաշրջանում։ Հարավային Կովկասում ազգային հանրապետությունների կազմավորումից հետո, 1918 թվականի մայիսի 28-ին, ՀԱԽ-ն իրեն հայտարարում է Հայաստանի Հանրապետության գերագույն և միակ իշխանություն, ստանձնում է կառավարական բոլոր գործառույթները՝ հայկական գավառների քաղաքական և վարչական ղեկը վարելու համար։

Հայաստանի Հանրապետության խորհրդարանի ստեղծումով (1918 թվականի հուլիսին) ՀԱԽ-ը դադարեցրեց իր գործունեությունը։
## Ծանոթագրություններ

Կատեգորիա:Հայերը Թբիլիսիում
Ռագնար Ֆորբեկ

մինի|Ռագնար Ֆորբեկի լուսանկար, Правда թերթ, 1955 թ․
**Ռագնար Ֆորբեկ** (; ), նորվեգացի եկեղեցական և հասարակական գործիչ, աստվածաբան։

## Գործունեություն
Գերմանա–ֆաշիստական օկուպացիայի (1940–1945 թթ.) ժամանակ մասնակցել է նորվեգական դիմադրության շարժմանը, պարգևատրվել Նորվեգիայի Մարտական խաչ պարգևով։ 1947–1964 թվականներին՝ Օսլոյի մայր տաճարի ռեզիդենտ–կապելլան։ 1953 թվականից Խաղաղության համաշխարհային խորհրդի անդամ, խաղաղության կողմնակից քրիստոնյաների նորվեգական միության նախագահի տեղակալ։

1955 թվականին ստացել է «Ժողովուրդների միջև խաղաղության ամրապնդման համար» միջազգային լենինյան մրցանակ։

1921 թվականին ամուսնացել է Ռութ Քրիստենսենի հետ, ունեցել են 2 երեխա։ 1959 թվականին այցելել է ԽՍՀՄ։

1967 թվականին հրատարակել է իր հիշողությունները «Prest på allfarvei — og utenfor» անվամբ։

## Նշումներ


## Ծանոթագրություններ

Կատեգորիա:Անձինք այբբենական կարգով
Կատեգորիա:Հոգևորականներ
Կատեգորիա:1894 ծնունդներ
Կատեգորիա:1975 մահեր
Կատեգորիա:Հուլիսի 23 ծնունդներ
Կատեգորիա:Դեկտեմբերի 28 մահեր
Կատեգորիա:Նորվեգիայի քաղաքական գործիչներ
Սերենա Սքոթ-Թոմաս

**Սերենա Հերրիետ Սքոթ-Թոմաս** (,  ), անգլիացի դերասանուհի։

## Կենսագրություն
Սքոթ-Թոմասը ծնվել է Նեդր Քափթոնում, Դորսետում։ Նրա մայրը` Դեբորան (Հյորլբատ), դաստիարակվել է Հոնկոնգում  ուԱֆրիկայում, և նախքան Սերենի ապագա հոր հետ ամուսնանալը, ուսումնասիրել է դրամա։ Նրա հայրը` լեյտենանտ-հրամանատար Սայմոն Սքոտ-Թոմասը, եղել է Թագավորական Նավատորմի օդաչու, ով մահացել է 1964 թվականին ավիավթարի հետևանքով։ Նա դերասանուհի Քրիստին Սքոթ-Թոմասի փոքր քույրն է, ծովակալ պարոն Ռիչարդ Թոմասի զարմուհին և կապիտան Սքոտի` դժբախտ հետազոտողի հեռավոր ազգականուհին, ով իր ընկերոջ հետ մահացել է Հարավային բևեռ գնալու ճանապարհին։ Նրա ազգանունը այս երկու ընտանիքների ազգանունների ամալգաման է։ Սքոթ-Թոմասների տոհմածառը հասնում է մինչև Գադոլֆին 2-րդ կոմսին, ով եղել է հայտնի Godolphin Barb-ի սեփականատերը։

1990 թվականից սկսած` Սերենան խաղացել է ավելի քան 35 ֆիլմերում ու սերիալներում։ 2015 թվականին Սքոթ-Թոմասը «Բնածին արատ» (2014) ֆիլմում նկարահանվելու համար` «Անկախ ոգի» մրցանակաբաշխության շրջանակներում, դարձել է Ռոբերտ Օլթմանի անունը կրող մրցանակի դափնեկիր։

1996-2004 թվականներին Սերենան ամուսնացած է եղել փաստաբան Սքոթ Ջեյ Թեպպերի հետ։ Նախկին ամուսինների աղջիկը` Տալլուլա Ռոուզ Թեպպերը ծնվել է 1997 թվականի փետրվարի 20-ին։

## Ընտրված ֆիլմացանկ

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կուբանի կազակության հուշարձան

**Կուբանի կազակության հուշարձան** (), հուշարձան Ռուսաստանի Կրասնոդար քաղաքում, որը նվիրված է Կուբանի կազակությանը։ Եկատերինոդարը (Կրասնոդար) հիմնադրել են կազակները 1792 թվականին, այն երկար ժամանակ եղել է Կուբանի կազակակական զորքի հենարանը։

Հուշարձանը գտնվում է ք. Կրասնոդար, Կրասնայա փողոց, 35 հասցեով։

## Պատմություն
Կուբանի կազակության հուշարձանը գտնվում է Կրասնոդարում, Կրասնոդարի երկրամասի վարչակազմի շենքի մոտ, Կրասնայա փողոցում։

Հուշարձանի բացումը տեղի է ունեցել 2005 թվականի ապրիլի 7-ին։  Բացմանը ներկա են եղել երկրամասի նահանգապետ Ալեքսանդր Տկաչովը, Օրենսդիր ժողովի նախագահ Վլադիմիր Բեկետովը, Կուբանի և Եկատերինոդարի մետրոպոլիտ Իսիդորը, ատաման Վլադիմիր Գրոմովը։ Մետրոպոլիտ Իսիդորը հանդիսավորությամբ օծել է հուշարձանը։

Հուշարձանի հեղինակներն են կրասնոդարցի քանդակագործ Ալեքսանդր Ապոլոնովը, ճարտարապետ Վիկտոր Սիրմոլոտովը, Ռոստովի գեղարվեստական ստուդիայի ղեկավար Վալերի Տարանենկոն։

2003 թվականին կազմակերպվել է հուշարձանի լավագույն նախագծի մրցույթ։ Դրան մասնակցել է յոթ ստեղծագործական կոլեկտիվ։ Քանդակը ձուլվել է Դոնի Ռոստովում։ Կրասնոդար տեղափոխվել է Կա-32 ուղղաթիռով։

Հուշարձանը պատկերում է Կուբանի կազակի քանդակը  ձիու վրա։ Կազակը զինվորական համազգեստով է, փափախով, դաշույնով և չորս շքանշանով։ Ձիարձանը տեղադրված է պատվանդանի վրա։ Կազակի պատմական նախատիպն է կազակական ատաման, բանակային դատավոր և ռուսական բանակի բրիգադիր Անտոն Գոլովատին։ Հուշարձանի տարածքը բարեկարգվել է։

## Տեխնիկական տվյալներ
Քանդակի բարձրությունը մոտ 4 մետր է, բարձրությունը պատվանդանի հետ՝ 7,2 մետր։ Հուշարձանը ձուլված է բրոնզից։

## Ծանոթագրություններ

## Աղբյուրներ
* Памятник Кубанскому казачеству 
* Памятник Кубанскому казачеству 
* Памятники Краснодара

Կատեգորիա:2005 հիմնադրումներ Ռուսաստանում
Կատեգորիա:Կրասնոդարի հուշարձաններ
Կատեգորիա:Հուշարձաններ այբբենական կարգով
Ex’s & Oh’s

**«Ex’s & Oh’s»**՝ ամերիկացի ռոք երգչուհի և հեղինակ Elle King-ի երգը, որը թողարկվել է 2014 թվականի սեպտեմբերի 24-ին, որպես նրա ''Love'' ''Stuff'' դեբյուտային ստուդիական ալբոմի առաջին սինգլ։ 2015 թվականի դեկտեմբերի 7-ին երգը առաջադրվել է «Գրեմմի 2016» մրցանակաբաշխության «Լավագույն ռոք երգ» և «Լավագույն ռոք կատարում» անվանակարգերում (երկու դեպքում էլ զիջել է *[[Alabama Shake]]* խմբի «*[[Don’t Wanna Fight]]*» երգին)։

## Պատմություն
Երգի պաշտոնական թողարկումը տեղի է ունեցել է 2014 թվականի սեպտեմբերի 23-ին։ Առաջին կենդանի կատարումը տեղի է ունեցել 2014 թվականի հոկտեմբերի 22-ին՝ Բրուքլինում, «Paste Magazine» ամսագրի համար։ Երգը դրական արձագանքներ է ստացել երաժշտական քննադատների և ինտերնետային հրատարակությունների կողմից։ 2015 թվականի  սեպտեմբերին երգը՝ Alternative Songs հիթ-շքերթում հասել է առաջին հորիզոնական, դառնալով պատմության մեջ, կնոջ կողմից կատարվող երկրորդ երգը (Lorde-ից հետո, «Royals», 2013 թվական), որը հասել է առաջին հորիզոնական՝ 1996 թվականից ի վեր։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

Կատեգորիա:2014 երգեր
Կատեգորիա:2014 սինգլներ
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Կատեգորիա:Ֆեմինիստական երգեր
Ալիռեզա Ջահանբախշ

**Ալիռեզա Ջահանբախշ** (, ), պարսիկ ֆուտբոլիստ, նիդերլանդական ԱԶ ակումբի և Իրանի հավաքականի հարձակվող։

## Ակումբային կարիերա
2011 թվականին 17-ամյա Ջահանբախշը կատարել է իր նորամուտը «Դամաշ Գիլան» ակումբի կազմում՝ մասնակցելով Իրանի Պրոլիգայի շրջանակներում անցկացված «Մես» ակումբի դեմ խաղում։ Այդ ժամանակ ֆուտբոլիստը եղել է թիմի հիմնական կազմի ամենաերիտասարդ խաղացողը։

2013 թվականի մայիսի 26-ին Ջահանբախշը բանավոր համաձայնության է եկել ՆԵԿ ակումբի հետ։ Բժշկական զննություն անցնելուց հետո՝ 2013 թվականի հուլիսի 1-ին, Ջահանբախշը պաշտոնապես ընդգրկվել է ակումբի կազմում՝ մասնակցելով «Վելվեյկ» ակումբի դեմ կայացած խաղին։ Նա իր առաջին գոլը խփել է 2013/2014 թվականների Նիդերլանդների գավաթի խաղարկության ընթացքում։

2013/2014 թվականների մրցաշրջանի վերջին օրը Ջահանբախշը երկու անգամ գրավել է Ամստերդամի «Այաքս» ակումբի դարպասը, ինչը «ՆԵԿ» ակումբին թույլ է տվել մասնակցել Նիդերլանդների առաջին դիվիզիոն անցնելու համար անցկացվող փլեյ-օֆֆին միանգամից դուրս մնալու փոխարեն։ Ջահանբախշը ճանաչվել է 2013/2014 թվականների Էրեդիվիզիի տաղանդ։

## Հավաքականի կազմում
2013 թվականի հոկտեմբերի 5-ին Ջահանբախշը կատարել է իր նորամուտը Իրանի հավաքականի կազմում՝ փոխարինման դուրս գալով 2015 Ասիայի գավաթի խաղարկության որակավորման փուլի՝ Թայլանդի հավաքականի դեմ խաղի 82-րդ րոպեին։ Նա իր առաջին գոլը հավաքականի կազմում խփել է նոյեմբերի 15-ին՝ Թայլանդի դեմ խաղի ժամանակ, որն ավարտվել է 3։ 0 հաշվով։ 2014 թվականի հունիսի 1-ին նա ընդգրկվել է հավաքականի 23 խաղացողների կազմում՝ մասնակցելու 2014 թվականի աշխարհի առաջնությանը։

## Ձեռքբերումներ
; **ՆԵԿ**
* Նիդերլանդների առաջին դիվիզիոնի հաղթող – 2014-2015

## Ակումբային վիճակագրություն

* **Գոլային փոխանցումներ**

## Ծանոթագրություններ

## Արտաքին հղումներ
* 
* 
* 
* Ալիռեզա Ջահանբախշը PersianLeague.com կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Դամաշ Գիլանի ֆուտբոլիստներ
Կատեգորիա:Իրանի ֆուտբոլի ազգային հավաքական
Կատեգորիա:Նեկի ֆուտբոլիստներ
Կատեգորիա:Պարսիկ ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Փարսեհ Թեհրանի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:ԱԶ Ալկմարի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:ՆԵԿ-ի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Իրանի հավաքականի ֆուտբոլիստներ
Կատեգորիա:Իրանցի ֆուտբոլիստներ
Մեյդանջիկ (այլ գյուղ)

**Մեյդանջիկ**, գյուղ Արևմտյան Հայաստանում, Խարբերդի վիլայեթի Մալաթիայի գավառում։

Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Շտրուդել

**Շտրուդել** (), պինդ խմորից պատրաստված տարբեր միջուկներներով (ամենաշատը խնձորով) ավստրիական ճաշատեսակ, որն ունի ռուլետի ձև։

## Ծագում
Կաթնային շտրուդելի առաջին հայտնի բաղադրատոմսը թվագրվել է 1696 թվականին և տպագրվել է Վիեննայում անհայտ հեղինակի կողմից խոհարարական գրքում։ Այս պահին գրքի պատճենը պահվում է Վիեննայի քաղաքային գրադարանում։

## Քաղցր շտրուդել
thumb|220px| Խնձորով շտրուդել, պատրաստված է այժմ քիչ օգտագործվող եղանակով

Աղանդեր շտրուդելը պատրաստվում է ձգվող խմորից մրգերի (խնձոր), հատապտուղների (ելակ, կեռաս, հապալաս, ազնվամորի, չամիչ և այլն), կաթնաշոռի (վանիլով) միջուկներով, շտրուդելը պատրաստում են կակաչի սերմերով և դարչինով, ինչպես նաև այլ բաղադրիչներով պատրաստված խմորով։ Բացի դրանից, քաղցր շտրուդելը պատում են բուսական յուղով և շաղում շաքարի փոշիով։

Սովորաբար շտրուդելը մատուցում են տաք վանիլային պաղպաղակով կամ հարած սերուցքով և շոկոլադե օշարակով։

Շտրուդելը հիանալի համադրվում է թեթև սուրճով (լատտե) և թեյով։

## Շտրուդելի այլ տեսակներ
thumb|200px
* կարտոֆիլով շտրուդել,
* երշիկով շտրուդել պատրաստված արյունոտ սալով և թթու կաղամբով,
* կաթնային շտրուդել,
* մսով շտրուդել,
* շաքարով շտրուդել,
* սիրտութոքով շտրուդել։

## Շտրուդելը ազգային խոհանոցներում
Շտրուդելը տարածված է բոլոր գերմանախոս երկրներում (ամենատարածվածը խնձորի, տանձի և բալի շտրուդելներն են), Հունգարիայում, ինչպես նաև Սլովակիայում և այլ սլավոնական երկրներում, մասամբ նաև հրեական (եվրոպական հրեական) խոհանոցում։

## Ծանոթագրություններ

## Տես նաև
* Խնձորով կարկանդակ

Կատեգորիա:Ավստրիական աղանդեր
Կատեգորիա:Գերմանական խոհանոց
Կատեգորիա:Խնձորով ուտեստներ
Կատեգորիա:Հունգարական խոհանոց
Կատեգորիա:Հրեական խոհանոց
Կատեգորիա:Չեխական խոհանոց
Շաֆիղա Ախունդովա

**Շաֆիղա Ախունդովա** (, ), Ադրբեջանի Հանրապետության ժողովրդական արտիստ (1998);

## Կենսագրություն
Շաֆիղա Ախունդովան ծնվել է 1924 թվականին Նուխիում։ 1943-1944 թվականներին սովորել է Ասաֆ Զեյնալլու անվան երաժշտական Դպրոցում, Ուզեյիր Հաջիբեկովի դասարանում։ 1956 թվականին ավարտել է Ու.Հաջիբեկովի անվան Ադրբեջանի պետական Կոնսերվատորիայում Բ.Զեյդմանի կոմպոզիտորական դասարանը։ 1998 թվականին արժանացել է Ադրբեջանի Հանրապետության ժողովրդական արտիստի կոչմանը։ 2004 թվականին պարգևատրվել է «Փառքի շքանշան»ով։ 1972 թվականին գրել է «Հարսի ռոքը» օպերան։ Շաֆիգա Ախունդովան մի շարք երգերի(«Լեյլա», «Երջանիկ երկրներ»), «Տունը մերն է, առեղծվածը մերն է» օպերետի (1965), լարային կվարտետի համար պիեսների, մի շարք թատերական ներկայացումների («Այդըն», «Հրաժեշտ, Հնդկաստան!»), մանկական ներկայացումների  հեղինակ է։ Շաֆիգե Ախունդովան մահացել է 2013 թվականի հուլիսի 26-ին։

## Ստեղծագործություններ
* «Հարսի ռոքը» օպերա
* «Տունը մերն է, առեղծվածը մերն է» օպերետ
* Սյուիտներ
* Երգեր երգչախմբի համար
* Մոտ 300 երգեր

## Արտաքին հղումներ
* Շաֆիղա Ախունդովա
* PROMINENT FIGURES OF MUSIC 

### Վիդեո
* Shafiga Akhundova - Maiden Rock
* Шафига Гулам кызы Ахундова
* Ադրբեջանի ժողովրդական արտիստ Շաֆիղա Ախունդովայի գլուխգործոցները

## Ծանոթագրություններ

Կատեգորիա:Ադրբեջանցի կին կոմպոզիտորներ
Կատեգորիա:Բաքվի երաժշտական ակադեմիայի շրջանավարտներ
Կատեգորիա:Կին դասական կոմպոզիտորներ
Կատեգորիա:Ադրբեջանական ԽՍՀ արվեստի վաստակավոր գործիչներ
Կատեգորիա:«Աշխատանքի վետերան» մեդալակիրներ
Կատեգորիա:Ադրբեջանական ԽՍՀ ժողովրդական արտիստներ
Խարկովի երաժշտական կոմեդիայի ակադեմիական թատրոն

**Խարկովի երաժշտական կոմեդիայի ակադեմիական թատրոն**, թատրոն, հիմնադրվել է Խարկովում, 1929 թվականի նոյեմբերի 1-ին։ Իր գործունեության ընթացքում թատրոնը 40-ից ավելի ներկայացումներ է բեմադրել։ Թատրոնի անձնակազմը հյուրախաղեր է ունեցել Կիևում, Ռիգայում, Երևանում և Բաքվում։

## Պատմություն
Հիմնադրվել է 1929 թվականի նոյեմբերի 1-ին Խարկովում` որպես Ուկրաինայում առաջին օպերետի թատրոն։ Նախ գտնվում էր «Մուսուրի» թատրոնի շենքում, իսկ 2004 թվականից աշխատում է «Պիշչևիկ» կինոկենտրոնի շենքում։ Առաջին ռեժիսորները, ովքեր աշխատում էին թատրոնում, եղել են Ուկրաինական ԽՍՀ-ի վաստակավոր արտիստ Բորիս Բալաբանը և Ուկրաինական ԽՍՀ-ի ժողովրդական արտիստ Դոմիան Կոզաչկովսկին։ Նրանք բեմադրել են առաջին ներկայացումները`«Զապորոժեցը Դանուբի մոտ», «Գնչուական բարոնը» և «Սուրբ ծննդյան նախորդ գիշերը»։ 1980-ական թվականներին Խարկովի երաժշտական կոմեդիայի թատրոնում առաջին անգամ բեմադրվում են մյուզիքլներ, որոնցից են «Քույր Քերին», «Յունոնան և Ավոսը» և «Հիսուս Քրիստոս սուպերսթար»։ 2006 թվականին թատրոնն արժանացել է ակադեմիականի կարգավիճակի` ուկրաինական երաժշտական արվեստի զարգացման եւ պրոֆեսիոնալիզմի համար։ 2009 թվականի նոյեմբերին Խարկովի շրջանային թատրոնը պարգևատրվել է «Слобожанская слава» նշանով.:

## Հայտնի դերասաններ
Խարկովի անվան երաժշտական կոմեդիայի թատրոնում ելույթ են ունեցել շատ հայտնի դերասաններ, որոնցից են ԽՍՀՄ ժողովրդական արտիստ Տատյանա Շմիգան, ՌԽՖՍՀ ժողովրդական արտիստ Գերարդ Վասիլևը, ԽՍՀՄ ժողովրդական արտիստ Միխայիլ Վոդյանովը և շատ ուրիշներ։ Իրենց կարիերան այս թատրոնում են սկսել ՌԽՖՍՀ ժողովրդական արտիստ, կոմպոզիտոր Իսահակ Դունաևսկին և ԽՍՀՄ ժողովրդական արտիստ, հայտնի դերասանուհի Կլաուդիա Շուլժենկոն։

## Ծանոթագրություններ

Կատեգորիա:Ակադեմիական թատրոններ
Կատեգորիա:Ուկրաինայի թատրոններ
Կաթով սուրճ

**Կաթով սուրճ** (), ֆրանսիական տաք սուրճ, պատրաստվում է սուրճի և տաք կաթի խառնուրդից։

## Անվանում և պատրաստում
Այս սուրճի անվանումն ու պատրաստման եղանակները տարբեր երկրներում տարբեր են։
### Եվրոպա
thumb|Ամաններ, որոնք օգտագործվում են Ֆրանսիայում կաթով սուրճ մատուցելու համար
Եվրոպական երկրներում կաթով սուրճը հայտնի է տարբեր անուններով, Իսպանիայում՝ «*café con leche*», Լեհաստանում՝ «*kawa biała*», Գերմանիայում՝ «*Milchkaffee*», Նիդերլանդներում՝ «*koffie verkeerd*»: Հյուսիսային Գերմանիայում առավել տարածված է սուրճի ֆրանսերեն անվանումը՝ «*café au lait*»:

Իր հայրենիքում խմիչքը պատրաստվում է սև սուրճից և նախապես ջեռուցված կաթից։ 1940-ական թվականներին էսպրեսո մեքենաների ի հայտ գալուց հետո, կաթով սուրճ պատրաստելու համար հաճախ օգտագործվում է էսպրեսո։

Կաթով սուրճը մատուցվում է «ֆրանսիական ձևով» (ի տարբերություն իտալական լատտե սուրճի)՝ սպիտակ կերամիկական բաժակի կամ ամանի մեջ (լատտե սուրճը մատուցում են սովորաբար երկար բաժակով)։ Նույն կաթով սուրճով կարելի է պատրաստել ինչպես էսպրեսոյով, այնպես էլ սև սուրճով, իսկ լատտեն պատրաստվում է միայն էսպրեսոյից։

### Ամերիկա
Ամերիկայի Միացյալ Նահանգներում կաթով սուրճը պատրաստվում է սև սուրճի հիման վրա։ Պատրաստվում է կաթիլային եղանակով կամ ֆրենչ-պրեսսի և տաքացրած կաթի միջոցով, ինչը տարբերվում է էսպրեսոյի հիման վրա պատրաստված լատտե սուրճից։ Կաթով սուրճը շատ դեպքերում մատուցվում է բաժակի մեջ (բացառությամբ ֆրանսիական ոճով աշխատող որոշ հաստատությունների, որոնք կաթով սուրճը մատուցում են ամանով)։

Հյուսիսային Ամերիկայում կաթով սուրճը հայտնի է ֆրանսիական անունով` «*café au lait*»: Միևնույն ժամանակ, որոշ սրճարաններ (այնպիսին, ինչպիսին է *Starbucks*-ը) այն մատուցում են «միստո» անունով () և թափանցիկ ապակե բաժակներով։

## Տես նաև
* Լատտե
* Մելանժ

## Ծանոթագրություններ

Կատեգորիա:Ֆրանսերեն բառեր և արտահայտություններ
Ռոզա Պապո

**Ռոզա Պապո** (, ), հարավսլավացի բժիշկ-վարակաբան, Հարավսլավիայի ժողովրդական բանակի գեներալ-մայոր, Բելգրադի ռազմա-բժշկական ակադեմիայի գլխավոր ռազմական բժշկական հանձնաժողովի նախագահ։ Բժշկական ծառայության գեներալ-գնդապետ։

## Կենսագրություն
Ռոզա Պապոն ծնվել է 1914 թվականի փետրվարի 6-ին Սարաևոյում։ 1939 թվականին ավարտել է Զագրեբի համալսարանի բժշկության ֆակուլտետը։ Նախքան պատերազմն աշխատել է Սարաևոյի, Բեգոմ-Խանի և Օլովոյի հիվանդանոցներում։ Հարավսլավիայի թագավորության օկուպացիայից հետո միացել է պարտիզանական շարժմանը, որպես բժիշկ ծառայել Օզրենսկի պարտիզանական ջոկատում (դաշտային հիվանդանոցի գլխավոր բժիշկ դեկտեմբերից), իսկ ավելի ուշ տեղափոխվել է 1-ին հարձակողական գումարտակ և 6-րդ արևմտաբոսնիական հարվածային բրիգադ։ 1942 թվականից եղել է Հարավսլավիայի կոմունիստական կուսակցության անդամ։

1943 թվականի մարտին Լովնիցա վանական համալիրից և Շեկովիչի տարածքից վիրավորների տարհանման ժամանակ Դոնյա-Տրնովա վայրում ձևավորովել է մեծ պարտիզանական հիվանդանոց, որը գլխավորել է Ռոզան։ 1943 թվականին Ռոզա Պապոն դարձել է 17-րդ արևմտաբոսնիական դիվիզիայի հիվանդանոցի գլխավոր բժիշկ, հետագայում՝ 2-րդ բանակի վիրաբուժական դաշտային հոսպիտալի ղեկավար։

Պատերազմից հետո Հարավսլավիայի բանակում շարունակել է աշխատել որպես բժիշկ՝ մասնագիտացած  վարակիչ հիվանդությունների գծով։ Եղել է Բելգրադի ռազմաբժշկական ակադեմիայի վարակիչ հիվանդության բաժանմունքի առաջին վարիչը, վիրաբուժության պրոֆեսոր, գլխավոր զինվորական բժշկական հանձնաժողովի նախագահ։

## Պարգևներ, մրցանակներ
Պարգևատրվել է մի շարք պատվոգրերով և մեդալներով, արժանացել է 6 մեդալների, այդ թվում՝ 1941 թվականի պարտիզանական հուշամեդալ,  Ժողովրդական վաստակի շքանշան, Եղբայրության և միասնության շքանշան։ 1973 թվականին արժանացել է Հարավսլավիայի ժողովրդական բանակի բժշկական ծառայության գեներալ-մայորի կոչման. այդ ժամանակ Հարավսլավիան ավելի շատ հրեա գեներալներ է ունեցել, քան Իսրայելը և Պապոն առաջին կին գեներալն էր Բալկաններում։ Նա հայտնի էր որպես «ծամերով գեներալ»։

## Ընտանիք, մահ
Պապոն ունեցել է որդի, որը մահացել է 1969 թվականին և մեկ դուստր։

Ռոզա Պապոն մահացել է  1984 թվականի փետրվարի 25-ին Բելգրադում։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Զագրեբի համալսարանի շրջանավարտներ
Կատեգորիա:Կին գեներալներ
Կատեգորիա:Հարավսլավացի կոմունիստներ
Կատեգորիա:Հրեա բժիշկներ
Կատեգորիա:Սերբ բժիշկներ
Սախան Դոսովա

**Սախան Դոսովա**  (, ), ղազախ երկարակյաց կին, որ հայտնի է որպես երբևէ ապրած ամենածեր կին։

## Երկարակեցություն
Եթե նրա անձնագրում նշված ծննդյան ամսաթիվը  (1879 թվական մարտի 27) ճիշտ է, ապա Սախանն իր մահվան պահին (2009 թվականի մայիսի 9) եղել է 130 տարի, 43 օրական։ Դա 8 տարով ավելի է, քան ֆրանսուհի Ժաննա Կալմանի կյանքի տևողությունը, որը մահացել է 1997 թվականին և ունեցել է ստույգ հաստատված ամենաերկար կյանքի տևողությունը պատմության մեջ՝ 122 տարի 164 օր։

### Կասկածներ
Դոսովայի մասին հայտնի է դարձել Ղազախստանում անցկացված մարդահամարի ժամանակ։ Սակայն կան կասկածներ նրա ծննդյան թվականի վերաբերյալ, քանի որ նա չունի ծննդյան վկայական, իսկ այդ ժամանակ սովորական երևույթ էր, որ մարդիկ իրենք էին ընտրում իրենց ծննդյան ամսաթիվը։

Մյուս կողմից կասկածի տեղիք է տալիս այն հանգամանքը, որ նրա 130-ամյակը նշելու ժամանակ նրա միակ կենդանի դուստրը 76 տարեկան էր, ինչը նշանակում է, որ վերջինիս ծնվելու ժամանակ Դոսովան պետք է եղած լիներ 54 տարեկան։

## Մահ
Դոսովան մահացել է 2009 թվականի մայիսի 9-ին ենթադրաբար 130 տարեկանում, մոտավորապես 1 ամիս անց այն բանից հետո, երբ սայթաքել և ընկել է իրեն նվիրված բնակարանի լոգասենյակում։ «Նա կոտրել է իր ազդոսկրը ընկնելու հետևանքով և այլևս չի ապաքինվել»,― ասել է Սահանի հարևաններից մեկը։

## Անձնական կյանք
2009 թվականի մարտին տված հարցազրույցում Սահանը ասել է․ « Ես ոչ մի հատուկ գաղտնիք չունեմ, ես երբեք չեմ օգտագործել դեղահաբեր և երբ հիվանդ եմ եղել, օգտագործել եմ տատիկիս դեղամիջոցներն ինձ բուժելու համար։ Ես երբեք չեմ կերել քաղցր։ Ես չեմ սիրում այն»։ Նա խոստովանել է, որ սիրում է կուրտ՝ տեղական ուտեստ, որ պատրաստվում է չորացրած աղի կաթնաշոռից և աղացած ցորենից։

Ըստ իր ավագ թոռնուհու՝ Դոսովան իր մանկության տարիներից եղել է որբ։ Դոսովայի առաջին ամուսինը զոհվել է Ստալինգրադի ճակատամարտում։ Պատերազմից հետո Դոսովան ամուսնացել է երկրորդ անգամ և ունեցել երեք երեխա։ Նրա երկրորդ ամուսինը՝ Այմակաշը, մահացել է 1954 թվականին։ Նրա երեխաներից միայն երեքն էին կենդանի 2011 թվականին։

## Ծանոթագրություններ

## Արտաքին հղումներ
* 130-летняя жительница Караганды Сахан Досова стоит в очереди на жилье под номером 1664 
* Не уберегли. Скончалась 130-летняя Сахан Досова - самая старая жительница Казахстана 

Կատեգորիա:Երկարակյացներ
Դեղձ Մելբա

**«Դեղձ Մելբա»** դասական աղանդեր պաղպաղակով, ստեղծվել է 1892 կամ 1893 թվականին Օգյուստ Էսկոֆյեյի կողմից (Լոնդոնի «Սավոյ» հյուրանոցի ռեստորանի ֆրանսիացի շեֆ խոհարար) ի պատիվ օպերային երգչուհու Նելլի Մելբայի։ Աղանդերը պատրաստվում է կեղևազրկված դեղձից, ազնվամորու սոուսով և վանիլային պաղպաղակով։ Աղանդերը հայտնի է ԱՄՆ-ում 20-րդ դարի սկզբից, և այնտեղ համարվում է դեղձով պատրաստված ամենատարածված աղանդերը։

## Ստեղծման պատմություն
1892 թվականին Նելլի Մելբան Կովենտ գարդեն արքունական թատրոնում հանդես էր գալիս Ռիխարդ Վագների  Լոհենգրին օպերայում։ Դուքս Ֆիլիպ Օռլեանցին ճաշկերույթ է կազմակերպել նրա պատվին հաղթանակը նշելու համար։ Այս առիթով Օգյուստ Էսկոֆյեն ստեղծեց նոր աղանդեր։ Աղանդերը մատուցել է այն զարդարելով կարապի սառցե քանդակով, որի վրա վանիլային պաղպաղակով եղել է դեղձ։ Լուրեր էին պտտվում, որ երգչուհին շատ էր սիրում պաղպաղակ, բայց չէր համարձակվում այն հաճախ ուտել, որպեսզի չվնասի կոկորդը։ Աղանդերում պաղպաղակը բաղադրիչներից միայն մեկն էր, ուստի նման աղանդերը նույնքան վնասակար ազդեցություն չի կարող ունենալ երգչուհու ձայնալարերի վրա։  Աղանդերը կարապի սառցե քանդակով ձևավորելը պատահական չէր։ Հենց նավով (որին կախարդը վերածում է փոքրիկ իշխանին՝ Գոտֆրիդին), օպերայի առաջին և երրորդ ակտերի ժամանակ երկու անգամ գալիս է ասպետ Լոենգրինը։ Լոենգրին օպերան գրվել է Կարապի ասպետ Լոենգրինի մասին լեգենդների մոտիվներով։

1900 թվականին Էսկոֆյեն ստեղծեց աղանդերի նոր տարբերակը։ Կարլտոն հյուրանոցի բացման առիթով, որտեղ նա գլխավոր խոհարարն էր, Էսկոֆյեն արդեն չէր օգտագործում սառցե կարապը և դեղձի վրա դնում էր ազնվամորու պյուրե։ Այս աղանդերի այլ տարբերակներում դեղձի կամ ազնվամորու սոուսի փոխարեն օգտագործվում է տանձ, ծիրան կամ ելակ։ Մյուս տարբերակում ազնվամորու պյուրեի փոխարեն օգտագործում են կարմիր հաղարջի դոնդող։

Հունվարի 13-ին Միացյալ Նահանգներում նշվում է Մելբա դեղձի ազգային օրը։

## Ծանոթագրություններ

Կատեգորիա:Աղանդեր
Կատեգորիա:Մրգերով ուտեստներ
Մարո Դոուկա

**Մարո Դոուկա** (; ), հույն վիպասան։ Ապրում է Աթենքում 1966 թվականից, սովորել է պատմություն և հնագիտություն Աթենքի համալսարանում։
Նա պատկանում է այսպես կոչված Genia tou 70 խմբին, գրական տերմին, որ վերաբերվում է 1970-ականներին իրենց գրական գործունեությունն սկսած հույն հեղինակներին։ Նրա առաջին աշխատանքը, *Η Πηγάδα*, հիմնված է 1967 թվականին Սև գեներալների կողմից իր բանտարկության վրա և տպագրվել է 1974 թվականին, Մետապոլիտեֆսիից մի քանի ամիս անց։
Դոուկան պարգևատրվել է Նիկոս Կազանտզակիս մրցանակով Հերակլիոնի քաղաքապետարանի կողմից, *Η αρχαία σκουριά* ստեղծագործության համար, ինչպես նաև` Հունաստանի պետական գրական մրցանակով` *Η πλωτή πόλη* ստեղծագործության համար։ *Αθώοι και φταίχτες* աշխատանքը պարգևատրվել է Բալկանյան գրական մրցանակով։ Գրողը պարգևատրվել է նաև Աթենքի ակադեմիայի Կոստաս և Էլենի Ուրանիս և Կոնստանտին Կավաֆի մրցանակներով She has also been awarded the N. Themelis prize for her last novel *Έλα να πούμε ψέματα*.:
Հայտնի է որպես Հելլենիստական հեղինակների համայնքի հիմնադիր անդամ։ 2014 թվականի Հունաստանի տեղական ինքնակառավարման ընտրությունների ժամանակ ընտրվել է որպես Աթենքի Քաղաքային խորհրդի անդամ։

## Աշխատանքներ
### Վեպեր
**Η αρχαία σκουριά* (Հիմարի ոսկին), 1979 (թարգմանված է անգլերեն, ֆրանսերեն, իտալերեն, սերբերեն և ալբաներեն)։
**Η πλωτή πόλη* (Լողացող քաղաքը), 1983 (թարգմանված է գերմաներեն)
**Οι λεύκες ασάλευτες* (Անշարժ կաղամախիներ), 1987
**Εις τον πάτο της εικόνας* (Պատկերի ներքևում), 1990 (թարգմանված է ֆրանսերեն)
**Ένας σκούφος από πορφύρα* (Չորրորդը եղի՛ր, արքա՛), 1995 (թարգմանված է անգլերեն և իտալերեն)
**Ουράνια μηχανική* (Երկնային  մեխանիկա), 1999 (թարգմանված է իտալերեն)
**Αθώοι και φταίχτες* (Անմեղն ու մեղավորը), 2004 (թարգմանված է սերբերեն և թուրքերեն)
**Το δίκιο είναι ζόρικο πολύ* (Արդարությունը բարդ բան է), 2010
**Έλα να πούμε ψέματα* (Թույլ տվեք մեզ ստել), 2014

### Կարճ պատմվածքներ
**Η Πηγάδα* (Կաթսան), 1974
**Πού ’ναι τα φτερά;* (Ո՞ւր են թևերը), 1975
**Καρέ φιξ* (Carré Fixe), 1976
**Γιατί εμένα η ψυχή μου* (Քանի որ իմ հոգին), 2012

### Թատրոն
**Σας αρέσει ο Μπραμς;* (Դու սի՞րում ես Բրամս), 2001

## Ծանոթագրություններ

## Արտաքին հղումներ
*Her entry for the 2001 Frankfurt Book Fair (Greek) 
*A page of her books at Patakis Publishers 
*Her page at Ithaca Online
*Her page at the website of the Hellenic Authors' Society (Greek)

Կատեգորիա:Աթենքի համալսարանի շրջանավարտներ
Կատեգորիա:Կին վիպասաններ
Կատեգորիա:Հույն կին գրողներ
Կատեգորիա:Հունաստանի քաղաքական գործիչներ
Բուկատինի

**Բուկատինի** , հայտնի է նաև **պերչատելի** անվամբ՝ , հաստ, սպագետտիի նման, բայց սնամեջ, խողովակաձև մակարոն։ Բուկատինի անունը ծագել է  բառից, որը նշանակում է «անցք», մինչդեռ  կամ դրա նեապոլիտանական «պերչատո» տարբերակը նշանակում է «ծակված»։ Բուկատինին տարածված է Լացիոյում, հատկապես` մայրաքաղաք Հռոմում։ Բուկատինի մակարոնը պատրաստվում է *դյուրում* կոշտ ցորենի տեսակից և ջրից։ Մակարոնի երկարությունը 25-30 սմ է, իսկ տրամագիծը՝ 3 մմ։ Պատրաստման միջին տևողությունը ինը րոպե է։ Իտալական խոհանոցում բուկատինին մատուցվում է կարագով թանձրուկի, պանչետայի, գուանչիալեի, բանջարեղենի, ձվի, անչովի կամ  սարդինա ձկնատեսակների հետ։ Բուկատինիի նման մակարոնի տեսակ է նաև *ձիթի*ն (), որը նույնպես երկար, սնամեջ, հարթ մակերեսով մակարոնեղեն է։ Տարածված է նաև *ձիթոնի* () տարատեսակը, որը ձիթիի ավելի լայն տեսակն է։

## Պատկերասրահ

File:Bucatini amatriciana.JPG|Բուկատինի ամատրիչանա սոուսում

## Տես նաև
* Բիգոլի
* Մակարոնեղեն
* Սպագետտի

## Ծանոթագրություններ

Կատեգորիա:Իտալական խոհանոց
Կատեգորիա:Մակարոնեղեն
Մատաղահաս Աֆրոդիտեներ

**Մատաղահաս Աֆրոդիտեներ** (հուն.` *Mikres Aphrodites*), մրցանակակիր դրամատիկ կինոնկար, որը 1963 թվականին նկարահանել է հույն անվանի կինոռեժիսոր Նիկոս Կունդուրոսը՝ Վասիլիս Վասիլիկոսի սցենարի հիման վրա։

## Դիպաշար
Քրիստոսի ծննդից երկու հարյուր տարի առաջ՝ տեղից տեղ թափառող մի խումբ հովիվներ, երաշտի պատճառով նոր արոտավայրեր փնտրելով, լքում են իրենց սովոր սարերն ու միառժամանակ հաստատվում ձկնորսական մի գյուղի մերձակայքում։ Գյուղում տղամարդ չկա՝ բոլորը ծով են դուրս եկել՝ ձուկ որսալու, և կանայք, զգուշանալով շրջակայքում հայտնված անծանոթ տղամարդկանցից, թաքնվում են, բացի ձկնորսներից մեկի կնոջից՝ Արտայից ու նրանց տասներկուամյա աղջկանից՝ Քլոեից։ Մի պատանի հովիվ՝ Սկիմնոսը, պատահմամբ հանդիպում է Քլոեին, որը կիսամերկ շրջում էր ծովափի ժայռերի մոտ։ Նրա հոգում, կամա թե ակամա, բուռն հետաքրքրություն է առաջանում հակառակ սեռի գեղեցիկ ներկայացուցչի նկատմամբ։ Աղջկա ուշադրությունը գրավելու համար նրան ցույց է տալիս իր բռնած ձկնկուլը։ Աստիճանաբար երկու պարմանիների միջև սկսվում է գրավիչ ու գայթակղիչ մի խաղ։

Ֆիլմում զուգահեռաբար առաջ է տարվում մեկ ուրիշ զույգի՝ Արտայի և երիտասարդ հովիվ Ցակալոսի սիրո պատմությունը։ Արտան, որ սկզբում մերժել էր Ցակալոսին, աստիճանաբար տեղի տալով հետապնդումների, դարպասումների, գայթակղության առաջ, ի վերջո տրվում է նրան ծովափնյա քարանձավում։ Սկիմնոսն ու Քլոեն քարաճեղքերից դիտում են նրանց բուռն, կրքոտ գրկախառնություններն ու հրայրքոտ մերձեցումը։

Երբ վերջապես անձրևներն սկսվում են, և հովիվները որոշում են լքել ձկնորսական գյուղի մերձակայքն ու վերադառնալ իրենց լեռները, Սկիմնոսը հրաժարվում է ընկերակցել նրանց։ Նա փնտրում է Քլոեին և նրան գտնում է արդեն ծանոթ քարանձավում՝ լռակյաց մի տղայի՝ նույնպես պատանի հովվի՝ Լիկասի հետ։ Սկիմնոսը ակամա ականատես է դառնում հետևյալ տեսարանին. աղջիկը սկզբում դիմադրում է իրեն բռնաբարելու փորձեր անող Լիկասին, բայց հետո չի կարողանում (կամ, գուցե, չի էլ ցանկանում) հաղթահարել իր առաջին սեռական հարաբերությունն ունենալու գայթակղությունը և տրվում է հեշտանքին։

Սկիմնոսը կապը քանդում, արձակում է արդեն սատկած ձկնկուլը, շպրտում է ծովը ու թողնում, որ ալիքն իրեն էլ քշի։

## Ուշագրավ փաստեր
Կինոնկարում ներգրավված դերակատարներից շատերը իսկապես հովիվներ են։

Ֆիլմի դիպաշարի հիմքում ընկած է «Դափնիս և Քլոե» լայնորեն հայտնի սիրավեպի դիպաշարը։

## Ֆիլմի շահած մրցանակները
Բեռլինի միջազգային կինոփառատոնի «Արծաթե արջ» մրցանակ՝ լավագույն ռեժիսուրայի համար

* Silver Bear for Best Director (Berlin Film Festival) - Nikos Koundouros
* International Federation of Film Critics (FIPRESCI) Prize
* Thessaloniki Film Festival Award for Best Film and Best Director - Nikos Koundouros

## Ծանոթագրություններ

Կատեգորիա:1960-ականների հունական ֆիլմեր
Կատեգորիա:1963 դրամա ֆիլմեր
Կատեգորիա:1963 ֆիլմեր
Կատեգորիա:Հունական դրամա ֆիլմեր
Կատեգորիա:Հունարեն ֆիլմեր
Մաքսիմիլիան ֆոն Շենկենդորֆի հուշարձան

**Մաքսիմիլիան ֆոն Շենկենդորֆի հուշարձան** (), Մաքսիմիլիան ֆոն Շենկենդորֆի հուշարձանը Սովետսկ  քաղաքում՝ նախկին Տիլզիտ։ Տեղակայված է եղել Բարեկամության փողոցում։ Մինչև մեր օրեր պահպանվել է պատվանդանը, որի վրա 1967 թվականից գտնվում է Լենինի հուշարձանը։

## Պատմություն
1890 թվականին Տիլզիտի հրապարակում, որը կրում է բանաստեղծի անունը, տեղադրվել է Մաքսիմիլիան ֆոն Շենկենդորֆի բրոնզե հուշարձանը, որի քանդակագործը Մարտին Էնգելկեն էր։ Հուշարձանի տակ տեղադրվել է պարկուճ՝ ստորագրված կայսր Վիլհելմ II-ի կողմից։ 1944 թվականի հոկտեմբերին, կապված Կարմիր բանակի մոտեցման հետ կապված, հուշարձանը ապամոնտաժվել և տեղափոխվել է անհայտ ուղղությամբ, այժմ կորել է։ Վերջին անգամ հուշարձանը տեսել են Բրաունսբերգի (Լեհաստանի տարածք) երկաթուղային պլատֆորմում։ Հուշարձանի որոնման աշխատանքներն արդյունք չեն տվել։ Սակայն հուշարձանի պատվանդանը կանգնած է մնացել մինչև 1960-ական թվականների կեսը, որի վրայի գրությունը մաշվել է։

## Նկարագրություն
Բանաստեղծը հուշարձանում ներկայացված էր սպայի հագուստով և բաց գլխով, աջ ձեռքը բարձրացրած դեպի երկինք, կարծես երդվում է կայսրին և հայրենիքին, ձախ ձեռքում բանաստեղծություններով իր գիրքն էր։ 2,8 մետր բարձրությամբ բրոնզե ֆիգուրը տեղադրված էր վարդագույն գրանիտից պատվանդանի վրա։

## Հետաքրքիր փաստեր
1970-ական թվականների կեսերին հուշարձանի տեղում Սովետսկ քաղաքի ցելյուլոզայի և թղթի գործարանի աշխատողները հայտնաբերեցին մետաղական մի արկղ։ Գանձ գտնելու հույսը չէր հաստատվել. արկղում Մաքսիմիլիան ֆոն Շենկենդորֆի բանաստեղծությունների հատորն էր և հուշարձանի բացման գովազդային պաստառը։

## Ծանոթագրություններ

## Արտաքին հղումներ
* Шенкендорф Готлоб Фердинанд Максимилиан Готфрид фон 
* Макс фон Шенкендорф (1783-1817)

Կատեգորիա:Կալինինգրադի մարզի հուշարձաններ
Կատեգորիա:1890 հիմնադրումներ
Պանչետա

thumb|Պանչետա
thumb|Ծխահարած պանչետա
[thumb|[Կապիկոլայով և պանչետայի կտորներով պիցցա՝ *պանչետա կոպատա*]]

**Պանչետան** () իտալական բեկոն է՝ պատրաստված խոզի ճարպոտ, աղ դրած և սև պղպեղով համեմված փափկամսից։ Երբեմն պանչետան համեմվում է այլ համեմունքներով նույնպես։  
Իտալիայում պանչետան սպառվում է սովորաբար հում վիճակով։

## Գործածություն
Եփելու համար պանչետան կտրտում և վերածում են խորանարդիկների։ Իտալիայում պանչետան մատուցվում է որպես սառը նախուտեստ՝ բարակ շերտերով կտրտված։ Այն նաև կարելի է օգտագործել կարբոնարա կամ բուկատինի մակարոնի հետ, թեև գուանչիալեն ընդհանուր առմամբ համարվում է ավելի ավանդական։

## Տեսակներ
Պանչետայի երկու հիմնական տեսակներն են *արոտալատան* (փաթաթված) և *ստեսան* (հարթ)։ Աղ դրած արոտալատան ուտում են հում վիճակում. այն կտրտվում է բարակ շերտերով և մատուցվում որպես անտիպաստո, կամ պարզապես օգտագործվում որպես սենդվիչի բաղադրիչ։ Ստեսան կտրտում և օգտագործում են այլ ուտեստներ պատրաստելիս, կամ հաստ շերտերով կտրտում և տապակում ջեռոցում։ Կա նաև  *արոտալատայի* մեկ այլ տեսակ՝ որի մեջ, ռուլետի կենտրոնական մասում ավելացնում են կապիկոլա (պանչետա կոպատա)։ Փաթաթված պանչետան բնորոշ է հատկապես հյուսիսային Իտալիային, մինչդեռ հարթ պանչետան առավել տարածված է կենտրոնական և հարավային Իտալիային։

## Տես նաև
* *[[Գուանչիալե]]
* *Լարդո
* ''Բեկոն

## Ծանոթագրություններ

Կատեգորիա:Իտալական խոհանոց
Կատեգորիա:Մսամթերք
«Խազինե» ազգային գեղարվեստական պատկերասրահ

**«Խազինե» ազգային գեղարվեստական պատկերասրահ (ԱԳՊ)**  (), Թաթարստանի կերպարվեստի պետական թանգարանի մասնաճյուղը։

## Ստեղծման պատմություն
«Խազինե» ազգային գեղարվեստական պատկերասրահը բացվել է 2005 թվականին Կազանի Կրեմլի նախկին յունկերական դպրոցի շենքում, Կազանի հիմնադրման 1000-ամյակի տոնակատարության տարում, որպես Թաթարստանի կերպարվեստի պետական թանգարանի կառուցվածքային ստորաբաժանում։

## Ցուցադրություն
275px|մինի|ձախից|Պատկերասրահի պատին փակցված ցուցանակը
Կազանի տարածաշրջանի և Թաթարստանի արվեստը ներկայացված է Թաթարստանի կերպարվեստի պետական թանգարանի հավաքածուում։ Թաթարստանի կերպարվեստի մշտական ցուցադրությունը, որտեղ ներկայացված են երկու հազար արվեստի գործեր Թաթարստանի կերպարվեստի պետական թանգարանից, զբաղեցնում է 2-րդ և 3-րդ հարկերի մեծ մասը, 1-ին հարկում ցուցասրահներն են։

Պատկերասրահի սրահներում ներկայացված են այնպիսի արվեստագետների աշխատանքներ, որոնք կապված են Կազանի արվեստի դպրոցի (1895-1917) հետ (Գ. Ա. Մեդվեդև, Ի. Ա. Դենիսով, Պ. Պ. Բենկով, Պ. Ա. Ռադիմով, Շ. Ն. Մուխամեջանով, Դ. Ն. Կրասիլնիկով, Մ. Զ. Քարիմով), 1920-1930-ական թվականների արվեստ (Կոնստանտին Չեբոտարև, Ա. Պլատունովա, Ա. Ալեքսանդրով, Ն. Լոմոնոսով, Վ. Տիմոֆեև, Ն. Սոկոլսկի, Մ. Վասիլևա, Ն. Վալիուլլին, Յա. Ուշկով, Լ. Ալեքսանդրով, Պ. Բայբարիշև, Վ. Զինովև), 20-րդ դարի ազգային արվեստի զարգացման բոլոր փուլերը (Նիկոլայ Կուզնեցով, Անդրեյ Պրոկոպև, Սերգեյ Լիվին, Նիկոլայ Ինդյուխով, Ռաուլ Նուրմուխամետով, Եվգենի Զուև, Վիկտոր Կուդելկին, Բորիս Մայորով, Իսկանդեր Ռաֆիկով, Ա. Անիկեենոկ, Ի. Վուլոխ)։ Մի քանի սրահներ նվիրված են Կազանի խոշորագույն նկարիչ Նիկոլայ Ֆեշինի աշխատանքներին։

Այստեղ կարելի է ծանոթանալ թաթարական պրոֆեսիոնալ արվեստի հիմնադիրներից մեկի՝ Բակի Ուրմանչեի ստեղծագործություններին, խորհրդային շրջանի մեծ նկարիչ Խարիս Յակուպովի ստեղծագործությունների հետ (նրա աշխատանքները ցուցադրվում են առանձին պատկերասրահում)։

## Գրականություն
* Казань в памятниках истории и культуры. Под ред. С. С. Айдарова, А. Х. Халикова, М. Х. Хасанова, И. Н. Алеева. - Казан, 1982.

## Պատկերասրահ

Зал Николая Фешина.jpg|Նիկոլայ Ֆեշինի ցուցասրահ
Heritage and Traditions (2022-08-03) 02.jpg|Ժառանգություն և ավանդույթներ
Collection of paintings about the Motherland (19).jpg|Հայրենիքին նվիրված գեղանկարների հավաքածու
Collection of paintings about the Motherland (24).jpg|Հայրենիքին նվիրված գեղանկարների հավաքածու
Collection of paintings about the Motherland (25).jpg|Հայրենիքին նվիրված գեղանկարների հավաքածու
Collection of paintings about the Motherland (26).jpg|Հայրենիքին նվիրված գեղանկարների հավաքածու
Heritage and Traditions (2022-08-03) 19.jpg
Heritage and Traditions (2022-08-03) 23.jpg
Commonwealth of Souls 2020-03-02 (13).jpg
Creativity for Life (2021-09-07) 32.jpg
Creativity for Life (2021-09-07) 34.jpg
Creativity for Life (2021-09-07) 15.jpg


## Արտաքին հղումներ
* Сайт Национальной художественной галереи «Хазинэ»
* Национальная художественная галерея «Хазинэ» на сайте '''art16.ru'''

Կատեգորիա:Կազանի թանգարաններ
Կատեգորիա:2005 հիմնադրված թանգարաններ
Ֆոֆի Գեննիմատա

**Ֆոֆի Գեննիմատա** (, ), հույն քաղաքական գործիչ։ 2015 թվականից նա Համահունական սոցիալիստական շարժման (ՊԱՍՕԿ) նախագահն է։

Գեննիմատան տարբեր կառավարություննում բազմաթիվ պաշտոններ է զբաղեցրել։ Պապանդրեուի աշխատակազմում նա եղել է առողջապահության նախարարի տեղակալը և ապա՝ կրթության նախարարի տեղակալը։

## Վաղ տարիներ և կրթություն
Ծնվել է Աթենքում ՊԱՍՕԿ-ի քաղաքական գործիչ Գեորգիոս Գեննիմատասի ընտանիքում։ 1987 թվականին ավարտել է Աթենքի համալսարանի քաղաքագիտության և պետական կառավարման ֆակուլտետը։ Համալսարանում սովորելու տարիներին եղել է ուսանողական սոցիալիստական միության անդամ։

## Քաղաքական գործունեություն
2001-2004 թվականներին եղել է ՊԱՍՕԿ-ի կենտրոնական կոմիտեի անդամ, իսկ 2003-2009 թվականներին` գործադիր բյուրոյի և ՊԱՍՕԿ կուսակցության քաղաքական միության անդամ։ Նա երկու անգամ՝ 2002 և 2006 թվականներին, ընտրվել է Աթենքի և Պիրեյի պրեֆեկտուրայի նախագահ։

Գեննիմատային թույլ չեն տվել մասնակցել 2007 թվականի ընտրություններին որպես ՊԱՍՕԿ-ի թեկնածու, քանի որ Բարձրագույն դատարանը վճռել է, որ համաձայն Հունաստանի Սահմանադրության 57-րդ հոդվածի՝ տեղական ինքնակառավարման պաշտոնատար դեմքերը չեն կարող առաջադրվել պատգամավորի թեկնածու, քանի դեռ իրենց պաշտոնավարման ժամկետը չի ավարտվել։

2009 թվականի հոկտեմբերից մինչև 2010 թվականի սեպտեմբերը Գեննիմատան Գեորգիոս Պապանդրեուի աշխատակազմում զբաղեցրել է առողջապահության և սոցիալական ապահովության նախարարի տեղակալի պաշտոնը, իսկ 2010 թվականի սեպտեմբերից մինչև 2011 թվականի նոյեմբերը նույն աշխատակազմում եղել է կրթության և կրոնի հարցերով նախարարի տեղակալը։

2012 թվականին Գեննիմատան նշանակվել է ՊԱՍՕԿ-ի մամուլի քարտուղար։

Գեննիմատան Համահունական սոցիալիստական շարժման տասներորդ կոնֆերանսում ընտրվել է նախագահ, երբ Էվանգելոս Վենիզելոսը նախագահի իր կադենցիայի ավարտից մեկ տարի առաջ հեռացավ։ Գեննիմատան ընտրություններում առաջատար էր ձայների 51% -ով՝ հաղթելով Օդիսեաս Կոնստանտինոպուլոսին և Անդրեաս Լովերդոսին։

## Հիվանդություն և մահ
2008 թվականին Գեննիմատայի մոտ ախտորոշվել է քաղցկեղ, որի հետևանքով վիրահատվել է։ Նրա մայրը՝ Կակիա Վերգուն (Κάκια Բέρգու), մահացել է քաղցկեղից 1993 թվականին, իսկ հայրը մահացել է յոթ ամիս անց՝ 1994 թվականի ապրիլին։ 2021 թվականի հոկտեմբերի 11-ին Գեննիմատան հոսպիտալացվել է Էվանգելիզմոս հիվանդանոց՝ քաղցկեղի կրկնության պատճառով։ Մահացել է հոկտեմբերի 25-ին՝ 56 տարեկան հասակում։

## Անձնական կյանք
Գեննիմատայի առաջին ամուսինը ձեռնարկատեր Ալեքսանդրոս Դեկասն (Աλέξανδρος Ντέκας) էր։ Ամուսնությունից դուստր է ունեցել։ 2003 թվականին նա ամուսնացել է ատամնաբույժ Անդրեաս Զունիսի (Ανδρέας Τσούνης) հետ, այս ամուսնությունից ունեցել է դուստր և որդի։

## Ծանոթագրություններ

## Արտաքին հղումներ
* 

Կատեգորիա:20-րդ դարի կին քաղաքական գործիչներ
Կատեգորիա:20-րդ դարի քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Աթենքի համալսարանի շրջանավարտներ
Կատեգորիա:Հունաստանի կին քաղաքական գործիչներ
Կատեգորիա:Հունաստանի քաղաքական գործիչներ
Կատեգորիա:Քաղցկեղից մահացածներ
Ֆուտբոլի աշխարհի առաջնության եզրափակիչ 2014

**Ֆուտբոլի աշխարհի առաջնության եզրափակիչ 2014** ֊ 2014թ․ աշխարհի առաջնության եզրափակիչ հանդիպումն է, որն անցկացվել է 2014թ․ հուլիսի 13-ին Բրազիլիայի Ռիո դե Ժանեյրո քաղաքի Մարականա մարզադաշտում։ Միմյանց դեմ մրցում էին Գերմանիայի և Արգենտինայի ազգային հավաքականները։

Հանդիպումն ավարտվեց 1։0 հաշվով։ լրացուցիչ ժամանակում Գերմանիայի ազգային հավաքականը կարողացավ հաշվի մեջ առաջ անցնել։

Հանդիպմանը ներկա էին նաև ՌԴ նախագահ Վ․ Պուտինը, Գերմանիայի կանցլեր Ա․ Մերկելը։

## Հանդիպումների պատմություն
Հավաքականները միմյանց այս հանդիպումը անցկացրել էին ևս 20 խաղ, որից 6֊ը հաղթել էին գերմանացիները, 9֊ը՝ արգենտինացիները, իսկ մյուս 5 խաղերում գրանցվել էր ոչ ոքի արդյունք։ 6 անգամ թիմերը հանդիպել էին աշխարհի առաջնություններում, այդ թվում 2 անգամ՝ եզրափակիչ խաղերում․
* Ֆուտբոլի աշխարհի առաջնություն 1958, 1֊ին խումբ, 1-ին տուր․ **ԳԴՀ** — Արգենտինա — 3:1
* Ֆուտբոլի աշխարհի առաջնություն 1966, 2-րդ խումբ, 2-րդ տուր․ ԳԴՀ — Արգենտինա — 0:0
* Ֆուտբոլի աշխարհի առաջնություն 1986, եզրափակիչ․ ԳԴՀ — **Արգենտինա** — 2:3
* Ֆուտբոլի աշխարհի առաջնություն 1990, եզրափակիչ. **ԳԴՀ** — Արգենտինա — 1:0
* Ֆուտբոլի աշխարհի առաջնություն 2006, 1/4 եզրափակիչ. **Գերմանիա** — Արգենտինա — 1:1 (11 մետր. 4:2)
* Ֆուտբոլի աշխարհի առաջնություն 2010, 1/4 եզրափակիչ․ **Գերմանիա** — Արգենտինա — 4:0

Այս եզրափակչից առաջ վերջին հանդիպումը թիմերի միջև կայացել է 2012թ․ օգոստոսի 15֊ին Մայնի Ֆրանկֆուրտում, որն ավարտվել է արգենտինացիների 3։1 հաշվով տարած հաղթանակով։

## Ճանապարհ դեպի եզրափակիչ

## Խաղ


|style="width:60%;vertical-align:top"|
**Խաղի կանոնակարգ**
*հիմնական ժամանակի 90 րոպե
*անհրաժեշտության դեպքում 30 ր լրացուցիչ ժամանակ
*անհրաժեշտության դեպքում Հետխաղյա 11 մետրանոցներ
*յուրաքանչյուր կողմից 12 պահեստայիններ
*Փոխարինումների առավելագույն քանակը՝ յուրաքանչյուր կողմից 3-ական
|}

## Տեսադարան

Պատկեր:Germany and Argentina face off in the final of the World Cup 2014 -2014-07-13 (18).jpg|Թիմերը ողջունում են միմյանց
Պատկեր:Germany and Argentina face off in the final of the World Cup 2014 -2014-07-13 (15).jpg|Թոնի Կրոսը (սպիտակ մարզահագուստով) 3 մրցակիցների շրջափակման մեջ
Պատկեր:Germany and Argentina face off in the final of the World Cup 2014 -2014-07-13 (39).jpg|Լիոնել Մեսսին (կապույտ մարզահագուստով) և Մեզութ Օզիլը
Պատկեր:Germany and Argentina face off in the final of the World Cup 2014 -2014-07-13 (40).jpg|Ռոդրիգո Պալասիոն (կապույտ մարզահագուստով) չի օգտագործում գոլ հեղինակելու իրական հնարավորությունը 
Պատկեր:Germany and Argentina face off in the final of the World Cup 2014 -2014-07-13 (45).jpg|Մարիո Գյոթցեն խփում է միակ և հաղթական գնդակը
Պատկեր:Germany and Argentina face off in the final of the World Cup 2014 -2014-07-13 (44).jpg|Եզրափակիչ սուլիչ
Պատկեր:Germany champions 2014 FIFA World Cup.jpg|Հաղթող թիմը
Պատկեր:Germany and Argentina face off in the final of the World Cup 2014 -2014-07-13 (2).jpg|Արգենտինայի հավաքականի երկրպագուները
Պատկեր:Germany and Argentina face off in the final of the World Cup 2014 -2014-07-13 (23).jpg|Գերմանիայի հավաքականի երկրպագուները


## Ծանոթագրություններ

Կատեգորիա:Ֆուտբոլի աշխարհի առաջնություն
Կատեգորիա:Ֆուտբոլի աշխարհի առաջնություն 2014
Մոսկվայի պետական համալսարանի գիտական գրադարան

**Լոմոնոսովի անվան Մոսկվայի պետական համալսարանի գիտական գրադարան** (), համընդհանուր գրադարան Մոսկվայի պետական համալսարանում։ Մոսկվայի համալսարանի գրադարանը Ռուսաստանի ամենահին հանրային գրադարանն է, որը հիմնադրվել է 1755 թվականին։ Ֆոնդերը ներառում են ավելի քան 10 միլիոն օրինակ։ Հանդիսանում է Ռուսաստանում տպագրված տպագրության պարտադիր կրկնօրինակի ստացողը։

Հանդիսանում է Ռուսաստանում թողարկված տպագրական հրատարակությունների կրկնօրինակների ստացողը։ Հիմնադրամի միջոցներով են պահպանվում ազգային գիտության և ականավոր գործիչների, համալսարանական դասախոսների ավելի քան 50 անձնական գրադարաններ։ Գրադարանի կառույցում է գտնվում ՄՊՀ-ի հիմնարար գրադարանը և ֆակուլտետները սպասարկող բաժինները։

## Պատմություն
Գրադարանը և համալսարանը  հիմնվել են միաժամանակ 1755 թվականին։ 1759 թվականից նա ստացել է Մոսկվայի տպարաններում առկա բոլոր գրքերի պատճենները։

Գրադարանը և համալսարանի բոլոր գիտական գրասենյակներն ու լաբորատորիաները գտնվում էին Հարության դարպասի մոտ գտնվող տան մեջ։ Սկզբում գրադարանը չուներ իր սեփական տարածքը։ Երբեմն դասախոսություններ են կատարվել այնտեղ, այն նաև ծառայել է որպես թանգարան։ Մոսկվայի համալսարանին նվիրաբերված «բոլոր թանկարժեք նվերներն ու ձեռքբերումները» գտնվում են այնտեղ, այն նաև պարունակում է ֆիզիկայի աշխատասենյակի գործիքներ և սարքավորումներ։ 1770 թվականին գրադարանը ունեցել է իր սեփական տարածքը։

Գրադարանի բացումից մինչև Ռումյանցևի թանգարանի բացումը (1861 թ.) Մոսկվայի համալսարանի գրադարանը Մոսկվայի միակ հանրային գրադարանն էր, որը բաց էր բոլոր «ընթերցողների սիրահարների» համար։

Սկզբում գրադարանի աշխատակիցներն էին գրադարանավարը, տնօրենը (սովորաբար նշանակվում է համալսարանի դասախոսների շարքից), երկրորդ գրադարանավարը (մագիստրոսների շարքերից) և կուստոսը (ուսանողների շարքից)։ Առաջին «ավագ գրադարանավարը» գրող Մ. Մ. Խերասկովն էր, որը համալսարանի դասախոս էր նշանակել Ի. Ի. Շուվալովին գրադարանին հետևելու և համալսարանի տպարանին ուղղորդելու համար։

1812 թվականի հրդեհը այրել էր գրեթե ամբողջ գրադարանը (ավելի քան 20 հազար հատոր), ավերվել էր համալսարանի մասնաշենքը և ուսումնական գրադարանը ամբողջովին խարխլվել էր։ Մնացել է գրքերի միայն մի փոքր մասը. ամենից հազվագյուտ հանդիպող գրքերի 51 օրինակ և 1812 թվականի օգոստոսի վերջին ուղարկված Նիժնի Նովգորոդի համալսարանի ուղարկած 12 հնագույն ձեռագրերը։ Ռուսաստանի 1812 թվականի Հայրենական պատերազմի ավարտից հետո գիտական խորհուրդը որոշում կայացրեց հանրությանը դիմել՝ «գրքերի հնարավոր նվիրատվության, կամ այլ կերպ ասած, վաղաժամկետ վերականգնելու համար», որը հրատարակվել է «Մոսկովսկի վեդոմոստի» թերթում հրապարակված «Բոլոր կրթության սիրահարներին» կոչով (12.7.1813):

1813 թվականին սկսվեց գրադարանի վերականգնումը։ 1822 թվականից մինչև 1832 թվականը գրադարանի տնօրենն էր Ֆ. Ֆ. Ռեյսը։ Նա ստեղծել է այբբենական և համակարգված գրացուցակ։ Գրադարանն առայժմ օգտագործում է Ռեյսի կողմից մշակված գրադարանային դասակարգումը։ 1901 թվականին բացվեց Մոխովոյի փողոցի Հիմնարար գրադարանի առանձին շենքը։

2005 թվականին Լոմոնոսովի պողոտայի 27 հասցեում բացվեց ՄՊՀ-ի նոր գրադարանը։

## Ծանոթագրություններ

## Արտաքին հղումներ
* Официальный сайт НБ МГУ
* Интерактивная панорама здания Фундаментальной библиотеки МГУ
* 

Կատեգորիա:Համալսարանական գրադարաններ
Կատեգորիա:Մոսկվայի պետական համալսարան
Ղազախստանի նախագահ

**Ղազախստանի Հանրապետության նախագահ** (), պետության բարձրագույն պաշտոնատար անձն է և Ղազախստանի Հանրապետության զինված ուժերի գերագույն գլխավոր հրամանատարը։ Նրա լիազորությունները սահմանվում են Ղազախստանի Հանրապետության Սահմանադրության հատուկ բաժնով։

1990 թվականի ապրիլի 24-ից Ղազախստանի նախագահն է Նուրսուլթան Նազարբաևը ():

## Սահմանադրական կարգավիճակ
Ղազախստանի Հանրապետության նախագահը պետության գլուխն է, նրա բարձրագույն պաշտոնատար անձը, որը սահմանում է պետության ներքին և արտաքին քաղաքականության հիմնական ուղղությունները և Ղազախստանը ներկայացնում է երկրի ներսում և միջազգային հարաբերություններում։

**Ղազախստանի Հանրապետության նախագահը ըստ սահմանադրության՝**

* ժողովրդի միասնության և պետական իշխանության, Սահմանադրության անսասանության, մարդու  և քաղաքացու իրավունքների և ազատությունների խորհրդանիշ և երաշխավոր։ 
* ապահովում է պետական իշխանության բոլոր ճյուղերի և ժողովրդի առաջ պատասխանատու մարմինների համաձայնեցված գործունեությունը։
* իրավունք ունի հանդես գալու ժողովրդի և պետության անունից։

Հանրապետության նախագահի և նրա ընտանիքի ապահովումը, սպասարկումը և պահպանությունը  իրականացվում են պետության հաշվին։

## Ղազախստանի Հանրապետության նախագահի տարբերանշաններ
Հանրապետության նախագահն ունի տարբերանշաններ՝ կրծքանշան և Ղազախստանի Հանրապետության նախագահի շտանդարտ։

Հանրապետության նախագահն ի պաշտոնե դառնում է Ալթին Կիրան շքանշանի ասպետ (*«Ոսկե Արծիվ»*)։

## Ծանոթագրություններ

Կատեգորիա:Նախագահների ցանկեր
Կատեգորիա:Ղազախստանի նախագահներ
Կատեգորիա:Ղազախստանի պետական կառուցվածք
Մարիա Օմարովա

**Մարիա Նուրգալիևնա Օմարովա** (, ), խորհրդային և ղազախ գիտնական, բժշկական գիտությունների դոկտոր (1994)։

## Կենսագրություն
Ծնվել է 1951 թվականի մարտի 1-ին Ղազախստանի Կոկտալ գյուղում։ 1974 թվականին ավարտել է Ալմաթիի պետական բժշկական համալսարանի մանկաբուժական ֆակուլտետը։ Աշխատել է որպես անատոմիայի ամբիոնի հետազոտող, ասպիրանտ, օգնական, եղել է գլխավոր դասախոս, Ղազախստանի պետական բժշկական համալսարանի էկոլոգիայի ամբիոնի վարիչ (1974-1995 թվականներ)։

1999 թվականի նոյեմբերից մինչև 2000 թվականի օգոստոսը եղել է Ղազախստանի Հանրապետության առողջապահական հարցերով գործակալության նախագահը։

Մի շարք գիտական հոդվածների հեղինակ է։ 2000 թվականի նոյեմբերից Խ. Ժումատովի անվան առողջապահության և համաճարակաբանության գիտական կենտրոնի տնօրենն է։

## Ծանոթագրություններ

## Աղբյուրներ
* «Қазақ энциклопедиясы»
* Справочник
* Вопрос-ответ Республики Казахстан 18.10.2013 № 227285 «Здравствуйте! Коллектив РГКП _Научный центр гигиены и эпидемиологии им. Хамзы Жуматова_ г. Алматы просим разобраться в тяжелой финансовой ситуации, сложившейся в нашем на
* Омарова Мария Нургалиевна — Автор — База патентов Казахстана
* Презентация на тему_ _На основании решения Ученого совета КазНМУ от г._. Скачать бесплатно и без регистрации

Կատեգորիա:Ալմաթիի պետական բժշկական համալսարանի շրջանավարտներ
Կատեգորիա:Բժշկական գիտությունների դոկտորներ
Կատեգորիա:Կին գիտնականներ
Կատեգորիա:Ղազախ գիտնականներ
Կատեգորիա:Ղազախստանի նախարարներ
Կատեգորիա:Մանկաբույժներ